# Poročilo tehničnega vodje

# tabor Lepena

# 16. - 24. 2014

# Predpriprava

Prvi korak k varni in uspešni izvedbi je bil narejen veliko pred taborom – na sestanku s starši, ki je potekal 17. 6. v sejni sobi poleg društvenih prostorov. Tam smo starše seznanili z obvezno opremo in priporočili glede opreme za v gore (gojzarji, nahrbtnik, čutara ipd.). Svetovali smo tudi primerno kondicijo. Starši so kasneje pred taborom prejeli še seznam opreme in zdravniško potrdilo, ki nam služi za informacijo glede prisotnosti astme, alergij ali ostalih stanj, ki bi otežili udeležbo na taboru ali posameznih turah.

# Ogledni vikend

1. in 2. 8. smo bili vodniki v kampu Soča (izliv Lepene v Sočo), kjer smo v soboto opravili oglede kasneje izvedenih tur. Zaradi slabega vremena nismo ostali še v nedeljo. Od predvidenih izletov, smo izpustili le Krnsko jezero in Lemež. Izlete po dolini lepene (Šunikov gaj, Planina Zaslape) sta si vikend prej ogledala Luka in Jasna.

|  |  |  |
| --- | --- | --- |
| **Datum** | **Cilj** | **Vodniki** |
| 2. 8. | Javoršek | Jernej |
| 2. 8. | Pl. Zagreben | Miha |
| 2. 8. | Pl. nad Sočo | Maja, Klemen, Ria |
| 2. 8. | Ovčja planja (Bandera) | Matej, Katarina |

Na podlagi oglednih tur smo se odločili, da prehod na Ovčjo planjo direktno nad Sočo ni primeren, po tej smeri je pot ustrezna le do planine Lipnik. Ovčja planja in okoliški vrhovi so drugače enostavno dostopni iz pl. nad Sočo. Pot do planine Golobar je v vrhnjem delu podrta in tako primerna le za starejšo skupino.

S prakso, ki smo jo uvedli lansko leto, da naredimo tri težavnostne stopnje tur, smo nadaljevali tudi letos.

Seznam tur na taboru naj bi tako obsegal:

Mlajši: Šunikov gaj, vas Lemovje, Krnsko jezero in pl. Zaslape.

Srednji: pl. Lipnik, pl. nad Sočo, pl. Na Polje in pl. Zagreben.

Starejši: Javoršek, Ovčja planja, Vršič in Veliki Lemež.

# Priprava na taboru

Že prvi dan smo imeli najprej skupno predavanje o opremi na turi in pripravi nahrbtnikov. Tukaj smo našteli in prikazali vse stvari, ki jih mora imeti vsak s seboj na vsaki turi. Povedali smo tudi proceduro okrog malice, zajtrka, pijače. Večer pred vsako turo so imeli vodja izleta, vodniki in vsi udeleženci še posebno pripravo na turo, na kateri so predelali potek ture (cilj, izhodišče, čas hoje, postanki, zanimivosti ipd.), čas bujenja in dodatno potrebno opremo. Po sestanku so morali vsi tudi pripraviti nahrbtnike, tako da je zjutraj vse potekalo brez problemov in je bilo potrebno le še napolniti čutare in si razdeliti malico.

Tekom tabora smo v okviru predavanj in delavnic pridobivali še ostalo potrebno gorniško znanje.

|  |  |  |
| --- | --- | --- |
| **Datum** | **Tema** | **Predavatelj** |
| 16. 8. | Osebna oprema na turi | Jernej |
| 18. 8. | Vozli | Klemen |
| 18. 8. | Orientacija | Jernej, Dušan |
| 20. 8. | Prva pomoč | Jernej |

Letošnje poletje ni bilo najprijaznejše za brezskrbne pohode v hribe in tudi v tabornem tednu se vreme ni ustalilo. Na taboru smo tako od štirih predvidenih tur za posamezno skupino izpeljali dve v polni meri, eni smo cilj prilagoditi, ena pa je zaradi celodnevnega dežja odpadla.

# Šunikov gaj (500 m), mlajši, 17. 8. 2014

**Vodniki:** Jasna, Špela, Tin

**Udeleženci:** 8

**Časovnica:** vzpon 1 h 30, sestop 1 h 30, skupaj: 4 h 30

Za najmlajše nezahtevna pot po dolini, vendar nevarna zaradi prometa. Dodatno težavo predstavljajo občutljivi domačini oz. lastniki, ki ne dovolijo prečenja zemljišč. Šunikov gaj je lepo urejen in privlačen za otroke tudi potok s koriti in ribami je ena od zanimivosti.

# Preža nad planino Lipnik (1100 m), srednji, 17. 8. 2014

**Vodniki:** Matej, Maja, Tina

**Udeleženci:** 5

**Časovnice:** vzpon: 3 h, sestop: 2 h 30, skupaj: 5 h 30.

Lepa tura s startom iz tabora do vasi Soča in nato strm vzpon v senci čez nekaj melišč po nemarkirani a dobro uhojeni poti. Malo otrok, ker je večina želela k starejšim. Po dosegu planine še nadaljevanje do lovske preže, malica in sestop po isti poti.

# Javoršek (1557 m), starejši, 17. 8. 2014

**Vodniki:** Jernej, Dušan, Miha, Nejc

**Udeleženci:** 13 + 6 mladincev

**Časovnice:** vzpon: 5 h, sestop: 4 h, skupaj: 9 h.

Izhodišče taborni prostor (6:30), nato izredno lepa a zapuščena mulatjera do planine Golobar. V zgornjem delu je podrta, zato smo se odločili za doseg robu planote po brezpotju, ki pa je že delno uhojeno in vodi do Kozjega brega (9:30). Tukaj zopet nazaj na široko pot in po planoti do pl. Golobar in prevala Čez Utro. Tukaj malica (10:15) in nato še vzpon na vrh Javorška (11:40) in sestop po isti poti do Golobarja, nato markirana pot do Kal Koritnice. Ob Soči še peš nazaj do tabora (15:00). Med turo veliko ostankov 1. sv. vojne (lopate, granate, rovi, karavle …)

# Lemovje (900 m), vsi, 19. 8. 2014

**Vodniki:** Maja, Dušan, Špela; Klemen, Jernej, Tin, Neža; Matej, Luka, Jasna

**Udeleženci:** 11; 8; 9 + 5 mladincev.

**Časovnice:** vzpon: 3 h, sestop: 2 h, skupaj: 6 h.

Zaradi dežja zamaknjen jutranji odhod in zaradi kasnejših padavin tudi spremenjen cilj izleta. Ob 8. uri start vseh treh skupin v isto smer - Lemovje. Najprej do malih korit Soče po Lepeni, nato ob Soči do markirane poti proti pl. nad Sočo. Cilj Lemovje, nato sestop po nemarkirani poti nazaj v dolino in ob Soči zopet v tabor. Starejša in srednja skupina sta dosegli Lemovje še v suhem vremenu in sta še v miru pojedli malico, mlajša je bila žal namočena že v zadnjem delu vzpona. Starejši so skušali izkoristiti le oblačno vreme z nadaljevanjem proti pl. nad Sočo, vendar so po dobre pol ure obrnili.

Najmlajši so za ta dan zastavljeno turo kljub zelo slabemu vremenu izpeljali v celoti.

# Krnsko jezero (1392 m), mlajši, 21. 8. 2014

**Vodniki:** Jernej, Polja, Klara

**Udeleženci:** 8

**Časovnice:** vzpon: 3,5 h, sestop: 3 h, skupaj: 7 h.

S kombijem do Doma dr. Klementa Juga v Lepeni, nato po markirani mulatjeri do Krnskega jezera. Tukaj malica in sestop po isti poti z dodatnim postankom pri Koči pri Krnskih jezerih za nakup spominkov. Zelo dolga in kondicijsko naporna tura, ki pa ni tehnično zahtevna.

# Planina na Polju (1543 m), srednji, 21. 8. 2014

**Vodniki:** Klemen, Špela, Maja, Nejc

**Udeleženci:** 8

**Časovnice:** vzpon: 3 h, sestop: 2 h 30, skupaj: 6 h.

Podobno kot najmlajši, zjutraj prevoz z kombijem do konca Lepene, le da 30 minut prej. Vzpon po isti poti, le da je bil cilj 30 minut dalje od Jezera. Srečali najmlajšo skupino pri sestopu, ko so ravno začeli z malico.

# Vršič (nad pl. Zaprikraj) (1785 m), starejši, 21. 8. 2014

**Vodniki:** Miha, Jasna,Luka

**Udeleženci:** 8 + 4 mladinci

**Časovnice:** vzpon: 4 h, sestop: 3 h 30, skupaj: 9 h.

Iz tabornega prostora peš (6:25) do Šunikovega gaja, nato vzpon do pl. Zagreben (9:25). Nadaljevali proti Vršiču, vendar se uspeli prebiti po zaraščeni planini in zelo skriti poti do višine ~1785 m, kjer so obrnili zaradi pomanjkanja časa. Sestop mimo pl. Zaprikraj, po mulatjeri Čez Glave do spomenika miru in nato naprej do Lepene. Nad planino zopet veliko ostankov 1. sv. vojne.

# Povzetek

* Delitev na tri skupine se je zopet izkazala kot zelo dobra rešitev.
* Tabor, ki traja 9 dni/8noči je idealen za štiri ture na taboru, a je veliko odvisno od vremena (to poletje ni služilo).
* Prihranek na vožnji in jutranjem času zaradi odlične pozicije tabornega prostora. Tudi kasnejše vstajanje ☺.
* Le na eni turi je en otrok ostal v taboru zaradi zdravstvenih težav, kar pomeni, da nismo imeli večjih problemi z žulji ali ostalimi zdravstvenimi problemi.
* Ogledni vikend je super kombinacija hoje v hribe, ogleda tabornega prostora in širše okolice ter seveda team buildinga.

Primeri dobre prakse iz prejšnjih let (delitev malice, obvezen ogled ture, rezervne variante itd.) so se obnesli tudi tokrat. Vsi smo varno preživeli celoten tabor in zraven celo uživali.

Jernej Južna, 30. 9. 2014

Priloga: Razpored udeležencev, mladincev in vodnikov po posamezni turi

|  |  |  |  |
| --- | --- | --- | --- |
|  | 1. Tura
 | 1. tura
 | 1. tura
 |
| Mia Štular | ML | ML | ML |
| Klara Prem Cerar | ML | ML | / |
| Neža Bečan | ML | ML | ML |
| Manca Miklič | ML | ML | ML |
| Aljaž Blatnik | ML | ML | ML |
| Urh Kosirnik | SR | SR | SR |
| Leia Trojanšek | ML | ML | ML |
| Jure Štular | ML | ML | ML |
| Urban Bečan | SR | ML | ML |
| Pavel Trojer | SR | SR | SR |
| Maša Cerar | SR | SR | SR |
| Mark Blatnik | ML | ML | ML |
| Janja Burgar | SR | SR | / |
| Leander Kermauner | ST | ST | ST |
| Iztok Podpečan | ST | SR | SR |
| Domen Mestek | / | SR | SR |
| Lenart Zajc | ST | ST | SR |
| Urh Kos | ST | SR | SR |
| Martin Strle | ST | ST | ST |
| Drejc Trojer | ST | ST | ST |
| Mark Mihelič | ST | ML | SR |
| Aleks Podpečan | ST | ST | ST |
| Luka Golob | ST | SR | / |
| Aleš Belšak | ST | ST | ST |
| Lea Neža Erjavšek | ST | ML | ST |
| Marcel Kogovšek | ST | ST | ST |
| Matija Zajc | ST | ST | ST |
| Klara Mestek | / | ST | ML |
| Neža Erjavc | ST | ST | ST |
| Ria Pavli | ST | ST | ST |
| Gašper Osolin | ST | ST | ST |
| Katarina Hrovat | ST | ST | ST |
| Klemen Kogovšek | ST | SR | SR |
| Jerneja Breznik | ST | ST | / |
| Bojan Lenček | ST | / | / |
| Luka Skočir | ST | ST | ST |
| Jernej Južna | ST | SR | ML |
| Špela Pirnat | ML | ML | SR |
| Maja Pirc | SR | ML | SR |
| Jasna Grabeljšek Skočir | ML | ST | ST |
| Miha Vidali | ST | / | ST |
| Nejc Vidali | ST | / | SR |
| Polja Pretnar | / | / | ML |
| Dušan Prašnikar | ST | ML | / |
| Matej Ogorevc | SR | ST | / |
| Erik ? | / | ML | / |
| Tin Pelc | ML | SR | / |
| Neža ? | ML | SR | / |
| Tina Arh | SR | ST | / |
|  |  |  |  |
|  |  |  |  |